Diari Oficial de la Generalitat Valenciana


Sumari del DOGV 9493, del 20-12-2022 (2022/12293)

Extracte de la Resolució de 13 de desembre de 2022, del Vicerectorat d'Innovació i Transferència de la Universitat de València per la qual es convoquen i publiquen les bases de la convocatòria del concurs universitari per a implementar solucions urbanes sosteniblés per a les ciutats del futur «Ford Fund Smart Mobility Challenge», en col·laboració amb Ford Fund.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9493

Data del DOGV
:   20-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12660


Data del document
:   13-12-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 13 de desembre de 2022, del Vicerectorat d'Innovació i Transferència de la Universitat de València per la qual es convoquen i publiquen les bases de la convocatòria del concurs universitari per a implementar solucions urbanes sosteniblés per a les ciutats del futur «Ford Fund Smart Mobility Challenge», en col·laboració amb Ford Fund. [2022/12410]  
BDNS (identif.): 664055.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/664055)  
  
Primer. Beneficiaris  
Les persones integrants de l'equip han de figurar en la sol·licitud i han d'estar matriculades el curs 2022/2023 en una titulació oficial de grau, màster o doctorat de la Universitat de València o en el títol propi de la Universitat de València d'Expert universitari en StartUp Management.  
Les propostes inicials, que poden variar durant el període formatiu, les han de presentar individualment o en equips formats entre 2 i 5 persones, amb disponibilitat per a assistir presencialment o, si és el cas, en modalitat en línia, a les activitats del concurs i desenvolupar el prototip bàsic de la seua idea. Una persona solament pot pertànyer a un únic equip.  
L'equip ha d'indicar en el formulari de sol·licitud quina persona, entre els seus membres, exercirà de portaveu de l'equip. Si un mateix equip presenta diversos projectes, pot triar portaveus diferents per a cada projecte, mantenint sempre els requisits mínims, encara que un equip només pot optar a una ajuda. En el cas de renúncia de la persona portaveu, passarà a ocupar la seua plaça aquella que l'equip designe, el nom de la qual caldrà comunicar-lo a l'òrgan instructor.  
Abans que acabe el període formatiu, la persona que l'equip designe com a portaveu podrà sol·licitar incorporar-hi coaches externs (que no formaran part de l'equip ni tindran obligació d'assistir als tallers formatius ni participaran dels beneficis econòmics derivats de les ajudes), així com fer els canvis que estimen oportuns en la composició dels equips, sempre que es mantinguen els requisits d'aquest apartat mitjançant una sol·licitud raonada en què s'expose la necessitat dels canvis i adreçada a l'òrgan instructor de la convocatòria.  
  
Segon. Objecte  
El Vicerectorat d'Innovació i Transferència de la Universitat de València impulsa, en el marc del seu acord de col·laboració amb Ford Motor Company Fund (Ford Fund), el concurs Smart Mobility Challenge, una competició que cerca reconèixer i premiar projectes creatius que proposen les millors solucions innovadores i originals per a una mobilitat intel·ligent i sostenible sota el lema «Solucions urbanes sostenibles per a les ciutats del futur», proposades i desenvolupades en equips.  
  
  
Tercer. Bases reguladores:  
La convocatòria està publicada en el següent URL:  
https://links.uv.es/ford/FORD-23-VAL  
  
Quarta. Quantia  
Entre els equips que plantegen una idea o proposta inicial per a participar en aquest concurs, assistisquen als tallers formatius previstos i desenvolupen un projecte o prototip de la seua idea inicial, se seleccionaran tres projectes guanyadors del concurs, que es premiaran amb 5.000 - cadascun, que es destinaran al desenvolupament del prototip, a més a més s'atorgarà un premi addicional de 7.500 - per a contribuir al desenvolupament del millor dels tres projectes guanyadors.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació d'aquesta convocatòria en el Diari Oficial de la Generalitat Valenciana i acaba el 14 de febrer de 2023.  
Sisé. Altres dades  
Les persones interessades han de presentar la sol·licitud mitjançant el formulari d'inscripció ajustat al model establert en l'annex II d'aquesta convocatòria (formulari de sol·licitud), i trametre-la a través d'una instància general disponible en ENTREU (https://webges.uv.es/uvEntreuWeb/menuSEU.jsp'idtramite=EXPSOLP2U) adreçada a la Unitat d'Emprenedoria (UVemprén) a través del tràmit ?Ford Fund Smart Mobility Challenge 2023?.  
Les sol·licituds han d'incloure una proposta de projecte, amb una extensió màxima de 500 paraules, centrada en la mobilitat sostenible i intel·ligent i que ajude a fer de les ciutats llocs més atractius i saludables per a viure, tenint en compte que les propostes, com a mínim,:  
  
1. Han de descriure una idea innovadora sota el lema: ?Solucions urbanes sostenibles per a les ciutats del futur?.  
2. En els equips es valorarà el seu caràcter multidisciplinari, que estiguen formats per persones de diferents titulacions de la Universitat de València i el seu paper de lideratge en tots els aspectes del projecte, des de la fase de disseny fins a la implementació d'aquest.  
3. Abordar d'una manera tangible una necessitat de la societat, urgent i insatisfeta en l'actualitat. Aquest repte no té com a objectiu l'elaboració d'estudis ni d'informes (encara que poden i han de formar part de la documentació). Els projectes i prototips a elaborar han de descriure i demostrar com es poden usar i l'impacte que es preveu que tinguen.  
4. Identificar o involucrar organitzacions que donen serveis a la comunitat (exemple: delegació d'alumnes, ONG, fòrums veïnals, escoles i facultats, etc.) i que donen suport als projectes.  
La proposta ha de versar, almenys, sobre una de les 6 temàtiques següents.  
1. Propostes que ajuden a superar obstacles per a la mobilitat diària.  
  
2. Propostes que proporcionen solucions de mobilitat viables més assequibles per a persones que necessiten un millor accés als serveis de salut i comunitaris, així com per a persones amb discapacitat o desfavorides, per als qui els serveis de transport tradicionals no sempre són adequats.  
3. Propostes que ajuden a millorar i facilitar la mobilitat de persones i béns en les zones urbanes, i proporcionar un accés fàcil als béns i serveis bàsics que tant necessiten.  
4. Propostes que ajuden a garantir la seguretat i el benestar de les persones treballadores (sobretot aquelles el treball de les quals implique desplaçaments, amb vehicles o sense).  
5. Propostes que promoguen estils de vida saludables amb proposicions que puguen implementar-se independentment de l'àmbit d'aplicació (a petita o gran escala) per a la mobilitat activa (per exemple, bicicletes, motocicletes lleugeres, etc.), que unisquen les comunitats locals i ajuden a finançar viatges per a persones de totes les edats i capacitats.  
  
6. Propostes que ajuden a exercir un paper en la lluita contra la congestió del trànsit, a resoldre els desafiaments de l'espai urbà, la millora de la qualitat de l'aire i la contribució a una vida més ecològica i energèticament eficient, connectant comunitats.  
En la web del programa (https://links.uv.es/uvempren/Ford) es publicarà, a tall d'exemple, una relació de projectes guanyadors en altres edicions d'aquest concurs.  
Les sol·licituds han d'incloure la relació dels membres de l'equip i la seua vinculació amb la Universitat de València, amb indicació de la persona que actuarà com a portaveu del projecte.  
  
València, 13 de desembre de 2022.- La vicerectora d'Innovació i Transferència (p. d. DOGV 30.05.2022): Rosa María Donat Beneito.